එදිනෙදා කටයුතුවලදී සිදුවිය හැකි කුහුඹු දෂ්ඨ කිරීම් පිළිබඳව නිරන්තර අවධානයෙන් සිටින ලෙසත්, එම දෂ්ඨ කිරීම් නිසා යම් ආසාත්මිකතාවක් ඇති වූවහොත් වහාම වෛද්‍ය ප්‍රතිකාර සඳහා යොමුවන ලෙසත් කැලණිය විශ්වවිද්‍යාලයේ සත්ත්ව විද්‍යා අංශයේ මහාචාර්ය ශි‍්‍රයානි ඩයස් මහත්මිය පවසයි.දඹුල්ල බුලංවල ප්‍රදේශයේ එක් දරු මවක් කුහුඹුවන් දෂ්ඨ කිරීම නිසා මිය යාමේ අවාසනාවන්ත සිදුවීමෙන් පසු එම කුහුඹු විශේෂ පිළිබඳව කැලණිය විශ්වවිද්‍යාලයේ සත්ත්ව විද්‍යා අංශය පර්යේෂණ සිදුකර ඇත.දළ කඩියා (odontomachus simillimus) සහ Tetraponera sp. ලෙස හඳුනාගෙන ඇති මෙම කුහුඹු විශේෂ දෂ්ඨ කිරීමෙන් රෝගී තත්ත්වයන් උද්ගතවිය හැකි බවද මහාචාර්ය රත්නතිලක මහත්මිය කියයි.කුරුණෑගල ශික්ෂණ රෝහලේ කායික රෝග විශේෂඥ වෛද්‍ය අශෝකා රත්නතිලක මහත්මිය හා වෛද්‍ය චරිත් හේරත් මහතා පවසන පරිදි කුහුඹුවන් දෂ්ඨ කිරීම හේතුවෙන් තවත් රෝගීන් දෙදෙනකු කුරුණෑගල වලාකුළුපොල ප්‍රදේශයෙන් හා මිනුවන්ගැටේ ප්‍රදේශයෙන් වාර්තාවී ඇත.ඔවුන්ගෙන් එක් අයකු දැඩි සත්කාර ඒකකයෙන්ද අනෙක් රෝගියා සාමාන්‍ය ප්‍රතිකාර ද ලබා රෝහලෙන් පිටව ගොස් ඇත.